Tazza tad-Dinja tal-Futbol tal-Klabbs 2005 It-Tazza tad-Dinja tal-Futbol tal-Klabbs 2005 kien kampjonat tal-futbol li sar bejn il-11 ta' Diċembru u t-18 ta' Diċembru 2005 fil-Ġappun u kien mirbuħ mit-tim Brażiljan ta' São Paulo. L-edizzjoni tal-2005 ġiet ikkreata bħala għaqda bejn it-Tazza Interkontinentali u t-Tazza tad-Dinja tal-Futbol tal-Klabbs. It-Tazza Interkontinetali kienet ilha ssir mill-1960 bejn iċ-ċampjins tal-Ewropa u tas-Sud-Amerika; it-Tazza tad-Dinja tal-Klabbs saret biss darba, lura fis-sena 2000. L-edizzjoni tal-2001 kienet ġiet mħassra minħabba li ISL, sieħeb finanzjaru tal-FIFA, kienet falliet. Il-kompetizzjoni kienet taħt forma ta' fażi eliminatorja fejn kull tim lagħab żewġ jew tliet logħbiet. Ir-rebbieħa tal-erba' konfederazzjonijiet l-aktar dgħajfin kienu lagħbu fil-kwarti tal-finali; it-telliefa f'logħba għall-ħames post. Ir-rebbieħa kienu jingħaqdu flimkien mar-rebbieħ Ewropew u Sud-Amerikan fis-semifinali; it-telliefa jilgħabu l-logħba għat-tielet u r-raba' post. Il-logħbiet intlagħbu fl-Istadju Nazzjonali (Olimpiku) ta' Tokjo, f'Toyota Stadium ġewwa Toyota qrib Nagoya u fl-International Stadium f'Yokohama, fejn intlagħbet il-finali. It-timijiet li kkwalifikaw għall-kampjonat tas-sena 2005: "Il-ħinijiet huma kollha skont il-Ħin normali tal-Ġappun (UTC+9)"